Claude Conter
De Claude Conter, gebuer den 2. Abrëll 1929 an der Stad, ass e Lëtzebuerger Literat.

No senger Primärschoulszäit zu Beggen huet de Claude Conter säi Secondaire am LGL, dem Jongelycée um Lampertsbierg gemaach. Den 3. Februar 1943 gouf e mat senger Famill deportéiert a si konnten eréischt de 24. Juni 1945 an hir Heemecht zeréckkommen.

Säin Universitéitsstudium huet hien zu Aix-en-Provence, zu Montpellier an zu Paräis gemaach. Seng Carrière als Franséischprofesser huet zu Iechternach ugefaangen. 1959 gouf en op Esch an de Jongelycée (LGE) versat, wou hie bis zu senger Pensioun 1990 enseignéiert huet. Zanter 1974 huet e parallel dozou franséisch Literaturgeschicht um Centre Universitaire ginn.

De Claude Conter ass Member vun der Jury vum Servais-Präis a Vizepresident vun der Sektioun "Arts et lettres" vum Institut grand-ducal.

Hien ass net ze verwiessele mam Claude D. Conter.

Säi Wierk

Journalistesches 
 Tëscht 1962 an 1968 huet de Claude Conter eng Honnert "Lettres à Sophie" an "Disgressions" geschriwwen, déi an der Kultur-Bäilag vum Tageblatt, Le Phare publizéiert goufen.

Bicher 
 Nuits de cristal, Lëtzebuerg, 1949.
 Petite pharmacopée portative, Déifferdeng, Kollektioun "MOL" 13, 1980.
 Lettres à Sophie - Digressions choisies, annotées et mises en page par Carlo Felten, Dikrech, Collection "APESS" 12, 2002.

Gielercher 

 Chevalier vum Ordre d'Orange Nassau (Promotioun 1974)

Reaktiounen 
 Promenades à travers la littérature et le temps, in: Luxemburger Wort de 7.11.2002. De Raymond Schaack iwwer dem Claude Conter säi Buch "Lettres à Sophie".

Literatur 
 Schmit, Sandra: Claude Conter. In:

Um Spaweck 
 Radio 100,7 Archiv, Op Besuch beim Claude Conter, Gespréich vum Claude Mangen mam Claude Conter am Dezember 2007, gelauschtert de 27. Dezember 2020

Lëtzebuergesch Auteuren
Lëtzebuergesch Lycéesprofesseren
Gebuer 1929
Chevalier vum Ordre d'Orange-Nassau